stanford-oval/wikipedia huggingface dataset:
ישראל רוקח (נדבן)
קורות חיים > בליטא

נולד בוילקובישק שבליטא לאריה לייב רוקח, בנו של הרב לוי רוקח מווילנה, מצאצאי רבי אלעזר רוקח, ולמרים, בת ישראל ריטבסקי. בצעירותו למד תורה אצל אביו ואצל רבנים נוספים. בגיל 20 נישא לבתו של הרב אהרן הכהן שפירא, מצאצאי בעל ה"תוספות יום טוב" ושאול וואהל. לאחר נישואיו עבר לקובנה והקים מפעל גדול לתעשיית סבון. מפעלו קיבל תעודת כשרות מהרב יצחק אלחנן ספקטור מקובנה, ששיבח את רוקח על "זכות של הפרשת רבים מבני עמנו מאיסורים". היה חלוץ יצרני סבון כשר העשוי משומן צמחי. בסבון הכשר שמתוצרתו הייתה מוטבעת המילה "כשר", והוא היה בשימוש נפוץ בביתם של יהודים רבים בליטא וברוסיה.
רוקח היה מהנדבנים היהודים המפורסמים בליטא. במשך תקופה נהג לחלק לצדקה כשני שלישים מרווחיו והעסיק נציג מיוחד שטיפל באלפי בקשות התמיכה שהגיעו אליו מכל העולם.
קורות חיים > בארצות הברית

בשנת 1890, בעקבות משבר בעסקיו בליטא, היגר עם משפחתו לארצות הברית. הקים בברוקלין מפעל ענק לסבון ולמוצרים כשרים נוספים, ובהם דבש, פירות מטוגנים ומשומרים, שמן צמחי, דגים משומרים, קקאו, מרקים, צמר פלדה ואבקה לניקוי כלים. המפעל הקפיד על הידור בכשרות וכדי למנוע בעיות כשרות הקפיד שכל המוצרים יהיו פרווה בלבד. כעבור זמן הרחיב את עסקיו והקים מפעל נוסף בסידרוויל שבפנסילבניה. לאחר שמפעליו התבססו פרש מניהולם השוטף והקדיש את זמנו לתמיכה במוסדות תורה ובנצרכים. נהג לבקר בקהילות ובשכונות יהודיות בארצות הברית ולחלק כספי צדקה. הקצה מלגות עבור תלמידים בישיבת רבנו יצחק אלחנן שהוסמכו לרבנות.
בסוף שנות ה-20 הקים רוקח קרן צדקה בת 50 אלף דולר לתמיכה בהקמת בתים בארץ ישראל עבור יהודים שומרי מצוות. מכספי הקרן הוקמו שכונת גבעת רוקח בבני ברק, בתי ישראל רוקח בשכונת מקור חיים בירושלים וכפר רוקח בכפר מרמורק.
רוקח הקצה סכום כסף גדול ליצירת תבנית המשכן ושלושת בתי המקדש על ידי האדריכל והרב יעקב יהודה, ככלי עזר והמחשה ללומדי תורה העוסקים בנושאים אלו. על המלאכה פיקחו הרב קוק והרב איסר זלמן מלצר.
נפטר בארצות הברית בשנת 1933, בגיל 92. ארונו הועלה לארץ ישראל והובא לקבורה בהר הזיתים בירושלים. בכותרת מאמר לזכרו בעיתון "דואר היום", שפורסם מיד לאחר פטירתו, כונה רוקח "הנדבן הכי גדול בדור".
זמן קצר לפני פטירתו של ישראל רוקח נפטר בנו, לוי. בן אחר, ד"ר אהרן רוקח, עמד בראש המפעל לאחר מותו.
לקריאה נוספת

הרב יעקב לוינסון, תולדות ישראל רוקח, ניו יורק, תרצ"ו.
הערות שוליים

↑  כשרה זייף, הצפירה, 5 באוקטובר 1881
↑  מעשה רוקח, הפרדס, טבת תר"ץ, עמ' 2-3, באתר היברובוקס
↑  הרב יעקב לווינזאן,'"`UNIQ--nowiki-00000002-QINU`"'מעשה רוקח, הפרדס, אדר תרצ"ט, עמ' 6-7, באתר היברובוקס
↑  ועידה נלהבת של הקרן הקיימת באמריקה, דבר, 23 בינואר 1930 - לא ברור האם מדובר באותה קרן או בתרומה אחרת
↑  הרב ישראל רוקח ז"ל, דואר היום, 8 בנובמבר 1933
נייתן פילדר

| --- | --- |

 לידה:  12 במאי 1983 (בן 41) ונקובר, קנדה 
 שם לידה:  Nathan Joseph Fielder 
 מדינה:  קנדה קנדה
 תקופת הפעילות:  מ-2006 
 מקום לימודים:  אוניברסיטת ויקטוריה  מכללת האמר  Peter B. Gustavson School of Business  תלמוד תורה בוונקובר  Point Grey stəywəte:n̓ Secondary School 
 פרסים והוקרה:  Canadian Comedy Award for Best Performance by a Male - Television 
 https://www.nathanfielder.com
 פרופיל ב-IMDb
 
ניית'ן ג'וסף פילדר (באנגלית: Nathan Joseph Fielder; נולד ב-12 במאי 1983) הוא תסריטאי, קומיקאי, שחקן ויזם יהודי-קנדי. הוא ידוע בעיקר כיוצר וככוכב של התוכנית "נתן לשירותך" (אנ') ששודרה בקומדי סנטרל.
קורות חייו

פילדר נולד בוונקובר, קולומביה הבריטית שבקנדה. משפחתו יהודית. הוריו, אריק ודֵב, היו עובדים סוציאליים. הוא למד בבית הספר התיכון פוינט גריי, שם היה חבר בקבוצת האימפרובזציה של בית הספר, שכללה גם את הקומיקאי סת' רוגן. פילדר עבד כקוסם בשנות העשרה שלו והוא נותר חבר במועדון הקוסמים ה-Magic Castle (אנ') בלוס אנג'לס, קליפורניה. פילדר למד תואר ראשון בעסקים באוניברסיטת ויקטוריה (אנ'), שם סיים את לימודיו בשנת 2005 לאחר מכן עבר לטורונטו ונרשם לתוכנית הומבור לליצנות (אנ') בשנת 2006. במשך תקופה קצרה עבד בחברת תיווך, לפני שעשה הסבה לקריירה של קומיקאי מקצועי.
קריירה

בשנת 2006 קיבל את פרס קרן העידוד של טים סימס. לאחר מכן פילדר עבד ככותב ב-"Canadian Idol" (הגרסה הקנדית של אמריקן איידול), שם הבחין בו מייקל דונובן, מפיק ברשת CBS של סדרת הקומדיה "This Hour Has 22 Minutes" (אנ'). דונובן שכר את פילדר כ"כתב שטח" ושם הגיש פינה קבועה בשם "נייתן לצידך".
בשנת 2010, פילדר כתב וביים מספר מערכונים לעונה השנייה של "דברים חשובים עם דמטרי מרטין" של בקומדי סנטרל. הוא השתתף כמדבב אורח ב"ההמבורגרים של בוב", בפרק סיום העונה השנייה, "Beefsquatch", ובפרק מהעונה השישית, "The Land Ship".
פילדר גילם את איש הסאונד של ג'ון בנג'מין בסדרת הטלוויזיה משנת 2011 "לג'ון בנג'מין יש ואן." פילדר גילם את דמותו של בוב וודוורד בפרק 'וושינגטון' בסדרה "Drunk History" (אנ') של קומדי סנטרל. פילדר גם התארח כמדבב בסדרה "ריק ומורטי". פילדר השתתף בסרטיו של סת' רוגן, חברו לספסל הלימודים בחוג האימפרוביזציה, "הלילה שלפני" ו"חי בסרט". לפילדר יש גם ערוץ יוטיוב, הכולל בעיקר מערכונים קצרים.
בשנת 2013, פילדר יצר תוכנית דוקו-ריאליטי-קומית בקומדי סנטרל בשם "נתן לשירותך" בה כיכב והשתתף בכתיבתה ובבימויה. בסדרה פיתח את הדמות שגילם בפינה "נייתן לצידך" ברשת CBS. הפרמיס של הסדרה הוא שנייתן, המגלם אישיות המבוססת על עצמו באופן רופף, מתנהג כקואוצ'ר וכיועץ אסטרטגי טלוויזיוני, המספק ייעוץ לעסקים קטנים מקומיים. המשתתפים בתוכנית לא יודעים שמדובר בקומיקאי, והם משתפים פעולה עם פתרונותיו מפוקפקים והזויים לשיפור עסקייהם. בנובמבר 2017, התכנית סיימה את עונתה הרביעית והאחרונה.
בשנת 2018 ביים שני פרקים בסדרה של סשה ברון כהן "מי זו אמריקה?". בשנת 2019 הוכרז כי פילדר חתם על הסכם כולל עם HBO, במסגרתו ישמש כמפיק בכיר בסדרה התיעודית "המדריך לחיים בניו יורק" (שהופקה בשנת 2020) ובנוסף יככב, יכתוב ויביים פיילוט לסדרה קומית יחד עם האחים ספדי ברשת שואוטיים.
ב-15 ביולי 2022 עלתה סדרת הדוקו-ריאליטי שלו, "חזרה גנרלית" (אנ'), ברשת HBO ובנוסף ביס ובהוט בישראל.
בשנת 2023 יצר, כתב וביים את סדרת הקומדיה השחורה "הקללה" ברשת שואוטיים, שם גם מככב בתפקיד ראשי של מגיש הטלוויזיה אשר סיגל לצדה של אמה סטון.
חייו האישיים

פילדר היה נשוי לספרנית הילדים שרה זיולקובסקה עד גירושיהם בשנת 2014.
פילדר מוגדר בשוגג כנקבה בגרין קארד האמריקאי שלו.
פילמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גילדת הכותבים של אמריקה | סדרת דרמה (עם כרמן כריסטופר, אלכס האגינס, קארי קמפר, בני ספדי) | הקללה | מועמדות |  |
| 2024 | פרס ג'ות'הם לטלוויזיה | ההופעה הטובה ביותר בסדרת דרמה | הקללה | מועמדות |  |
| 2025 | פרס סטלייט | השחקן הטוב ביותר בקומדיה או סדרה מוזיקלית | הקללה | מועמדות |  |
בואו לאכול איתי עונה 1

| --- | --- |

 מנחים:  קריינות: שי אביבי
 משתתפים:  ראו בהמשך
 פרסים:  נסיעה קולינרית לאיטליה
 ארץ מקור:  ישראל ישראל
 שפות:  עברית
 מספר פרקים:  50
 הפקה
 מפיק:  אסף גיל עומר לקנר
 חברת הפקה:  גיל הפקות
 עורכים:  אסף גיל עדי לוי
 בעלי תפקידים נוספים:  עורכת ליהוק: קלרי גלזר
 אורך פרק:  25-30 דקות
 שידור
 רשת שידור:  הערוץ הראשון כאן 11 (ש.ח) ערוץ הריאליטי (ש.ח)
 תקופת שידור מקורית:  6 במאי 2012 – 12 ביולי 2012 (68 ימים)
 
 עונה שנייה ←
בואו לאכול איתי עונה 1 היא העונה הראשונה ועונת היחידים הראשונה של תוכנית המציאות הישראלית "בואו לאכול איתי". העונה שודרה החל מ-6 במאי עד 12 ביולי 2012 בערוץ הראשון, והיא כללה 50 פרקים ששודרו בחלוקה של 5 פרקים על כל שבוע. פרקי העונה מלווים בקריינות קומית של שי אביבי.
על העונה

עונה זאת היא העונה הראשונה של התוכנית והעונה הראשונה בפורמט יחידים.
בשנת 2011 רכשה רשות השידור את זכויות השידור של התוכנית. בנובמבר 2011 פורסם ששי אביבי נבחר לקריין את התוכנית. עלות הפקת העונה מוערכת ב-6 מיליון ש"ח.
העונה שודרה כל ערב בימי ראשון עד חמישי בשעה 19:00 ובשידור חוזר בשעה 23:00.
החל מ-27 באוקטובר 2023, פרקי העונה משודרים בשידורים חוזרים בערוץ הריאליטי.
בעונה זאת היו שני משתתפים שאחרי התוכנית השתתפו בתוכניות אחרות: אורלי יחזקאל השתתפה בעונה התשיעית של "האח הגדול" ואורן חזן (שהפך גם לחבר כנסת לאחר השתתפותו בתוכנית) השתתף וניצח בעונת ה-VIP הרביעית של "האח הגדול".
התרחשויות בולטות

בשבוע השלישי הגיעו ארבעה משתתפים ביחד למקום הראשון עם מספר זהה של 29 נקודות. זאת הפעם היחידה בכל התוכנית שארבעה משתתפים הגיעו למקום הראשון, ובין שתי הפעמים היחידות בהן הגיעו יותר משני משתתפים למקום הראשון ביחד (הפעם הנוספת התרחשה בשבוע השלישי של העונה השנייה).
בעת ניקוד הארוחה השלישית של השבוע התשיעי, ענת נתנה ציון 0 על ידי קיפול דף הציון 10.
שבועות העונה > שבוע 1 (תל אביב 1)

השבוע הראשון של העונה היה שבוע תל אביב הראשון והוא שודר בין 6 במאי ל-10 במאי 2012. בשבוע זה ניצחה גלי משיח עם 32 נקודות.
חיים מלכי – בן 50, רווק, מדרום תל אביב.
גלי משיח – בת 52, גרושה, מצפון תל אביב.
אלינור בטאן – בת 22, רווקה, מגבעתיים.
אורלי יחזקאל – בת 50, נשואה +1, מבת ים.
רונן צור – בן 38, נשוי, מצפון תל אביב.
| סדר האירוח | המשתתף/ת | נקודות> חיים | נקודות> גלי | נקודות> אלינור | נקודות> אורלי | נקודות> רונן | סה"כ נקודות |
| --- | --- | --- | --- | --- | --- | --- | --- |
| 1 | חיים מלכי | המארח | 5 | 6 | 3 | 7 | 21 |
| 2 | גלי משיח | 8 | המארחת | 8 | 8 | 8 | 32 |
| 3 | אלינור בטאן | 5 | 7 | המארחת | 7 | 7 | 26 |
| 4 | אורלי יחזקאל | 6 | 6 | 7 | המארחת | 8 | 27 |
| 5 | רונן צור | 10 | 6 | 10 | 5 | המארח | 31 |
שבועות העונה > שבוע 2 (המרכז 1)

השבוע השני של העונה היה שבוע המרכז הראשון והוא שודר בין 13 במאי ל-17 במאי 2012. בשבוע זה ניצח חיים קרנדג'י עם 31 נקודות.
לילי בן נון – בת 50, גרושה +2, מתל אביב.
קובי דימנט – בן 60.
רונית ליאון – בת 32, נשואה +2, מיהוד.
אינה מדוודב – בת 29, נשואה +1, מראשון לציון.
חיים קרנדג'י – בן 36, נשוי +3, ממזור.
| סדר האירוח | המשתתף/ת | נקודות> לילי | נקודות> קובי | נקודות> רונית | נקודות> אינה | נקודות> חיים | סה"כ נקודות |
| --- | --- | --- | --- | --- | --- | --- | --- |
| 1 | לילי בן נון | המארחת | 8 | 7 | 8 | 7 | 30 |
| 2 | קובי דימנט | 4 | המארח | 6 | 7 | 5 | 22 |
| 3 | רונית ליאון | 5 | 8 | המארחת | 7 | 8 | 28 |
| 4 | אינה מדוודב | 4 | 6 | 5 | המארחת | 5 | 20 |
| 5 | חיים קרנדג'י | 8 | 8 | 7 | 8 | המארח | 31 |
שבועות העונה > שבוע 3

השבוע השלישי של העונה שודר בין 20 במאי ל-24 במאי 2012. בשבוע זה ניצחה ענבל שורר רמתי עם 29 נקודות.
אילנה וייס – בת 46, נשואה בשנית +2, מאור יהודה.
אורן חזן – בן 31, רווק, מאריאל.
מיכל אדר – בת 60, גרושה +2, מרעננה.
ענבל שורר רמתי – בת 31, נשואה +1, מהוד השרון.
יוסי והבה – בן 41, נשוי +2, מנעלה.
| סדר האירוח | המשתתף/ת | נקודות> אילנה | נקודות> אורן | נקודות> מיכל | נקודות> ענבל | נקודות> יוסי | סה"כ נקודות |
| --- | --- | --- | --- | --- | --- | --- | --- |
| 1 | אילנה וייס | המארחת | 7 | 8 | 8 | 6 | 29 |
| 2 | אורן חזן | 6 | המארח | 10 | 7 | 5 | 28 |
| 3 | מיכל אדר | 7 | 7 | המארחת | 8 | 7 | 29 |
| 4 | ענבל שורר רמתי | 6 | 6 | 8 | המארחת | 9 | 29 |
| 5 | יוסי והבה | 7 | 5 | 8 | 9 | המארח | 29 |
שבועות העונה > שבוע 4 (השרון)

השבוע הרביעי של העונה היה שבוע השרון והוא שודר בין 27 במאי ל-31 במאי 2012. בשבוע זה ניצחה נטלי מימון עם 35 נקודות.
אבינועם אייק – בן 64, נשוי, מכוכב יאיר.
יורם יזדן – בן 47, נשוי, מהוד השרון.
גיל להב – בן 48, גרוש +2, מרעננה.
שרית אליהו – בת 34, נשואה +1, מכפר יונה.
נטלי מימון – נשואה +4, מנתניה.
| סדר האירוח | המשתתף/ת | נקודות> אבינועם | נקודות> יורם | נקודות> גיל | נקודות> שרית | נקודות> נטלי | סה"כ נקודות |
| --- | --- | --- | --- | --- | --- | --- | --- |
| 1 | אבינועם אייק | המארח | 7 | 8 | 6 | 6 | 27 |
| 2 | יורם יזדן | 7 | המארח | 8 | 9 | 8 | 32 |
| 3 | גיל להב | 7 | 8 | המארח | 10 | 7 | 32 |
| 4 | שרית אליהו | 8 | 7 | 9 | המארחת | 7 | 31 |
| 5 | נטלי מימון | 8 | 8 | 9 | 10 | המארחת | 35 |
שבועות העונה > שבוע 5 (תל אביב 2)

השבוע החמישי של העונה היה שבוע תל אביב השני והוא שודר בין 3 ביוני ל-7 ביוני 2012. בשבוע זה ניצחה יעל בנין עם 33 נקודות.
תמי מה אהבתי – בת 46, גרושה, מצפון תל אביב.
מחמד קרוואן – בן 32, נשוי +1, מיפו.
ערן לונה – בן 37, רווק, מתל אביב.
ארז שיינר – בן 25, בזוגיות, מרמת גן.
יעל בנין – בת 46, נשואה בשלישית +2, מצפון תל אביב.
| סדר האירוח | המשתתף/ת | נקודות> תמי | נקודות> מחמד | נקודות> ערן | נקודות> ארז | נקודות> יעל | סה"כ נקודות |
| --- | --- | --- | --- | --- | --- | --- | --- |
| 1 | תמי מה אהבתי | המארחת | 7 | 7 | 6 | 7 | 27 |
| 2 | מחמד קרוואן | 8 | המארח | 8 | 5 | 8 | 29 |
| 3 | ערן לונה | 6 | 6 | המארח | 7 | 5 | 24 |
| 4 | ארז שיינר | 4 | 3 | 6 | המארח | 4 | 17 |
| 5 | יעל בנין | 8 | 9 | 8 | 8 | המארחת | 33 |
שבועות העונה > שבוע 6 (הגליל והגולן)

השבוע השישי של העונה היה שבוע הגליל והגולן והוא שודר בין 10 ביוני ל-14 ביוני 2012. בשבוע זה ניצחה בר לוי עם 28 נקודות.
יעקוב חיאט – בן 57, נשוי, מראמה.
שמירה ינקו נוריאל – בת 35, נשואה +3, משאר ישוב.
אילן אורן – בן 63, מראש פינה.
עמית ילין – בת 43, נשואה, משעל.
נורית בר לוי – בת 55, נשואה בשנית, מיסעור.
| סדר האירוח | המשתתף/ת | נקודות> יעקוב | נקודות> שמירה | נקודות> אילן | נקודות> עמית | נקודות> נורית | סה"כ נקודות |
| --- | --- | --- | --- | --- | --- | --- | --- |
| 1 | יעקוב חיאט | המארח | 5 | 5 | 7 | 6 | 23 |
| 2 | שמירה ינקו נוריאל | 8 | המארחת | 6 | 2 | 7 | 23 |
| 3 | אילן אורן | 9 | 6 | המארח | 4 | 8 | 27 |
| 4 | עמית ילין | 8 | 6 | 6 | המארחת | 8 | 28 |
| 5 | נורית בר לוי | 8 | 8 | 8 | 4 | המארחת | 28 |
שבועות העונה > שבוע 7 (השפלה)

השבוע השביעי של העונה היה שבוע השפלה והוא שודר בין 17 ביוני ל-21 ביוני 2012. בשבוע זה ניצח רמי לאור עם 36 נקודות.
תרצה נחמני – בת 52, נשואה +4, מאשדוד.
יואל גאל דור – מרחובות.
יעל בן יוסף – בת 42, נשואה.
רינה גולדצווייג – נשואה +2, מראשון לציון.
רמי לאור – בן 53, נשוי, מגן יבנה.
| סדר האירוח | המשתתף/ת | נקודות> תרצה | נקודות> יואל | נקודות> יעל | נקודות> רינה | נקודות> רמי | סה"כ נקודות |
| --- | --- | --- | --- | --- | --- | --- | --- |
| 1 | תרצה נחמני | המארחת | 7 | 6 | 7 | 7 | 27 |
| 2 | יואל גאל דור | 10 | המארח | 8 | 7 | 7 | 32 |
| 3 | יעל בן יוסף | 10 | 8 | המארחת | 8 | 8 | 34 |
| 4 | רינה גולדצווייג | 10 | 8 | 8 | המארחת | 7 | 33 |
| 5 | רמי לאור | 10 | 9 | 9 | 8 | המארח | 36 |
שבועות העונה > שבוע 8 (באר שבע והסביבה)

השבוע השמיני של העונה היה שבוע באר שבע והסביבה והוא שודר בין 24 ביוני ל-28 ביוני 2012. בשבוע זה ניצחה אדווה עמר עם 34 נקודות.
רינה לזר – בת 52, נשואה +6, מקריית גת.
אלי אונגר – בן 41, רווק, מבאר שבע.
אדווה עמר – בת 25, רווקה, מבאר שבע.
אפרת וייס – בת 33, נשואה +1, מבאר שבע.
איציק בן עזרי – בן 52, נשוי +3, מבאר שבע.
| סדר האירוח | המשתתף/ת | נקודות> רינה | נקודות> אלי | נקודות> אדווה | נקודות> אפרת | נקודות> איציק | סה"כ נקודות |
| --- | --- | --- | --- | --- | --- | --- | --- |
| 1 | רינה לזר | המארחת | 8 | 10 | 8 | 7 | 33 |
| 2 | אלי אונגר | 9 | המארח | 6 | 6 | 6 | 27 |
| 3 | אדווה עמר | 8 | 9 | המארחת | 9 | 8 | 34 |
| 4 | אפרת וייס | 8 | 9 | 6 | המארחת | 7 | 30 |
| 5 | איציק בן עזרי | 8 | 8 | 7 | 7 | המארח | 30 |
שבועות העונה > שבוע 9 (ירושלים)

השבוע התשיעי של העונה היה שבוע ירושלים והוא שודר בין 1 ביולי ל-5 ביולי 2012. בשבוע זה ניצחה ענת דודי עם 31 נקודות.
מיקי לבני – בן 63, נשוי בשנית +5, ממבשרת ציון.
ענת דודי – בת 41, נשואה +3, ממעלה אדומים.
אולריך סאם – בן 61, נשוי, מירושלים.
איציק יעקב – בן 30, רווק, מירושלים.
מיכל אזולאי – בת 45, גרושה +4, מבית נקופה.
| סדר האירוח | המשתתף/ת | נקודות> מיקי | נקודות> ענת | נקודות> אולריך | נקודות> איציק | נקודות> מיכל | סה"כ נקודות |
| --- | --- | --- | --- | --- | --- | --- | --- |
| 1 | מיקי לבני | המארח | 5 | 7 | 8 | 8 | 28 |
| 2 | ענת דודי | 7 | המארחת | 8 | 7 | 9 | 31 |
| 3 | אולריך סאם | 5 | 0 | המארח | 7 | 6 | 18 |
| 4 | איציק יעקב | 6 | 4 | 9 | המארח | 9 | 28 |
| 5 | מיכל אזולאי | 6 | 3 | 7 | 10 | המארחת | 26 |
שבועות העונה > שבוע 10 (המרכז 2)

השבוע העשירי של העונה היה שבוע המרכז השני והוא שודר בין 8 ביולי ל-12 ביולי 2012. בשבוע זה ניצחה גאיה קורן עם 29 נקודות.
אמיר בלנק – בן 39, גרוש +1, מתל אביב.
רחל גרינברג – מתל אביב.
מור דעי – בן 23, רווק, מתל אביב.
ברוך קון – בן 47, נשוי בשנית, מחולון.
גאיה קורן – בת 42, גרושה +2, מרמת גן.
| סדר האירוח | המשתתף/ת | נקודות> אמיר | נקודות> רחל | נקודות> מור | נקודות> ברוך | נקודות> גאיה | סה"כ נקודות |
| --- | --- | --- | --- | --- | --- | --- | --- |
| 1 | אמיר בלנק | המארח | 7 | 7 | 6 | 8 | 28 |
| 2 | רחל גרינברג | 7 | המארחת | 9 | 6 | 6 | 28 |
| 3 | מור דעי | 6 | 5 | המארח | 2 | 5 | 18 |
| 4 | ברוך קון | 8 | 6 | 6 | המארח | 7 | 27 |
| 5 | גאיה קורן | 9 | 8 | 6 | 6 | המארחת | 29 |
מדרוג

| שבוע | שבוע | פרק | תאריך שידור מקוריישראל | מדרוג | מקור |
| --- | --- | --- | --- | --- | --- |
| 1 | תל אביב 1 | 1 | 6 במאי 2012 | 1.1% |  |
| 1 | תל אביב 1 | 2 | 7 במאי 2012 | 1.7% |  |
| 1 | תל אביב 1 | 3 | 8 במאי 2012 | 1.4% |  |
| 1 | תל אביב 1 | 4 | 9 במאי 2012 | 1.3% |  |
| 1 | תל אביב 1 | 5 | 10 במאי 2012 | 2% |  |
| 2 | המרכז 1 | 6 | 13 במאי 2012 | 1.1% |  |
| 2 | המרכז 1 | 7 | 14 במאי 2012 |  |  |
| 2 | המרכז 1 | 8 | 15 במאי 2012 | 1.6% |  |
| 2 | המרכז 1 | 9 | 16 במאי 2012 |  |  |
| 2 | המרכז 1 | 10 | 17 במאי 2012 | 2% |  |
| 3 |  | 11 | 20 במאי 2012 | 1.4% |  |
| 3 |  | 12 | 21 במאי 2012 |  |  |
| 3 |  | 13 | 22 במאי 2012 | 2.1% |  |
| 3 |  | 14 | 23 במאי 2012 |  |  |
| 3 |  | 15 | 24 במאי 2012 |  |  |
| 4 | השרון | 16 | 27 במאי 2012 |  |  |
| 4 | השרון | 17 | 28 במאי 2012 |  |  |
| 4 | השרון | 18 | 29 במאי 2012 |  |  |
| 4 | השרון | 19 | 30 במאי 2012 |  |  |
| 4 | השרון | 20 | 31 במאי 2012 |  |  |
| 5 | תל אביב 2 | 21 | 3 ביוני 2012 |  |  |
| 5 | תל אביב 2 | 22 | 4 ביוני 2012 | 2.1% |  |
| 5 | תל אביב 2 | 23 | 5 ביוני 2012 |  |  |
| 5 | תל אביב 2 | 24 | 6 ביוני 2012 |  |  |
| 5 | תל אביב 2 | 25 | 7 ביוני 2012 |  |  |
| 6 | הגליל והגולן | 26 | 10 ביוני 2012 |  |  |
| 6 | הגליל והגולן | 27 | 11 ביוני 2012 |  |  |
| 6 | הגליל והגולן | 28 | 12 ביוני 2012 |  |  |
| 6 | הגליל והגולן | 29 | 13 ביוני 2012 |  |  |
| 6 | הגליל והגולן | 30 | 14 ביוני 2012 |  |  |
| 7 | השפלה | 31 | 17 ביוני 2012 |  |  |
| 7 | השפלה | 32 | 18 ביוני 2012 |  |  |
| 7 | השפלה | 33 | 19 ביוני 2012 |  |  |
| 7 | השפלה | 34 | 20 ביוני 2012 |  |  |
| 7 | השפלה | 35 | 21 ביוני 2012 |  |  |
| 8 | באר שבע והסביבה | 36 | 24 ביוני 2012 | 3% |  |
| 8 | באר שבע והסביבה | 37 | 25 ביוני 2012 |  |  |
| 8 | באר שבע והסביבה | 38 | 26 ביוני 2012 |  |  |
| 8 | באר שבע והסביבה | 39 | 27 ביוני 2012 |  |  |
| 8 | באר שבע והסביבה | 40 | 28 ביוני 2012 |  |  |
| 9 | ירושלים | 41 | 1 ביולי 2012 |  |  |
| 9 | ירושלים | 42 | 2 ביולי 2012 | 3.1% |  |
| 9 | ירושלים | 43 | 3 ביולי 2012 |  |  |
| 9 | ירושלים | 44 | 4 ביולי 2012 |  |  |
| 9 | ירושלים | 45 | 5 ביולי 2012 |  |  |
| 10 | המרכז 2 | 46 | 8 ביולי 2012 |  |  |
| 10 | המרכז 2 | 47 | 9 ביולי 2012 |  |  |
| 10 | המרכז 2 | 48 | 10 ביולי 2012 |  |  |
| 10 | המרכז 2 | 49 | 11 ביולי 2012 |  |  |
| 10 | המרכז 2 | 50 | 12 ביולי 2012 |  |  |
ביקורת

קרן בר לב מעיתון "הארץ" נתנה ביקורת חיובית וכתבה: ”מי היה מאמין שדווקא בערוץ הכי נידח בממיר אפשר למצוא פנינת דוקו מהנה וטראשית כמו 'בואו לאכול איתי'?”.
שיר זיו מעיתון "ישראל היום" כתבה על התוכנית שהיא ”מסתמנת כמנה מבטיחה ומקורית”.
הערות שוליים

↑  עכבר העיר אונליין,'"`UNIQ--nowiki-00000002-QINU`"'ערוץ 1 מצטרף לגל הריאליטי: ישדר את הדוקו ריאליטי "בוא לאכול איתי", באתר הארץ, 3 באפריל 2011
↑  אמילי גרינצווייג‏, שי אביבי יקריין את "בואו לאכול איתי", באתר וואלה, 14 בנובמבר 2011
↑  שלי פריצקר,'"`UNIQ--nowiki-00000005-QINU`"'ערוץ 1 משיק ריאליטי חדש: פואה־גרה תמורת אגרה, באתר כלכליסט, 3 במאי 2012
↑  אלכסנדר כץ,'"`UNIQ--nowiki-00000011-QINU`"'החרדים דופקים את מאסטר-שף; והכדורגל לא באמת מעניין את הצופים, באתר ביזפורטל, 7 במאי 2012
↑  אלכסנדר כץ,'"`UNIQ--nowiki-00000013-QINU`"'ערב פצצה ל'קשת': כמעט 35% ל'ארץ נהדרת', 30% להשקת 'נשואים פלוס', באתר ביזפורטל, 8 במאי 2012
↑  אלכסנדר כץ,'"`UNIQ--nowiki-00000015-QINU`"''מאסטר-שף' ניצחה את הרייטינג; הכדורגל ממשיך לעניין מעט מאד צופים, באתר ביזפורטל, 9 במאי 2012
↑  אלכסנדר כץ,'"`UNIQ--nowiki-00000017-QINU`"'רק 18% ל'כלבוטק' - גם בלי התחרות מול 'הישרדות VIP', באתר ביזפורטל, 10 במאי 2012
↑  אלכסנדר כץ,'"`UNIQ--nowiki-00000019-QINU`"''רוקדים עם כוכבים' ממשיכה לאבד צופים - קיבלה רק 20.6%, באתר ביזפורטל, 11 במאי 2012
↑  אלכסנדר כץ,'"`UNIQ--nowiki-0000001B-QINU`"'ממשיכים להיות חרדים לרייטינג: אמנון לוי שוב גונב צופים ל'מאסטר-שף ילדים', באתר ביזפורטל, 14 במאי 2012
↑  אלכסנדר כץ,'"`UNIQ--nowiki-0000001D-QINU`"'ערב דרדל'ה ל'קשת' - גמר הגביע רשם כמעט 11% ב'ספורט 5', באתר ביזפורטל, 16 במאי 2012
↑  אלכסנדר כץ,'"`UNIQ--nowiki-0000001F-QINU`"'להציל את הכוכבים: ערוץ 10 ממשיך לנגוס ברייטינג של המתחרים ב'רשת', באתר ביזפורטל, 18 במאי 2012
↑  אלכסנדר כץ,'"`UNIQ--nowiki-00000021-QINU`"''מאסטר-שף ילדים' ממשיכה לזגזג; הדוקו 'מיליון דולר בייבי' רשמה כמעט 14%, באתר ביזפורטל, 21 במאי 2012
↑  אלכסנדר כץ,'"`UNIQ--nowiki-00000023-QINU`"'מול חצי גמר האירוויזיון והפיינל-פור: 30% להשקת העונה ה-10 של 'כוכב נולד', באתר ביזפורטל, 23 במאי 2012
↑  אלכסנדר כץ,'"`UNIQ--nowiki-00000025-QINU`"'"האיראנים" ו"בוריס גלפנד" נפרדים: 'ארץ נהדרת' סוגרת עונה תשיעית עם 31.5%, באתר ביזפורטל, 5 ביוני 2012
↑  אלכסנדר כץ,'"`UNIQ--nowiki-00000027-QINU`"'שיא רייטינג למשחק בטורניר היורו - אבל ספיישל 'סופר נני' לוקח את הקופה, באתר ביזפורטל, 25 ביוני 2012
↑  אלכסנדר כץ,'"`UNIQ--nowiki-00000029-QINU`"'גם בערב של שידורים חוזרים: 'כוכב נולד' רושמת רייטינג פושר - ומקבלת 25.7%, באתר ביזפורטל, 3 ביולי 2012
↑  קרן בר לב,'"`UNIQ--nowiki-0000002B-QINU`"'"בואו לאכול איתי": טראש איכותי שנותן תמורה בעד האגרה, באתר הארץ, 7 במאי 2012
↑  שיר זיו,'"`UNIQ--nowiki-0000002D-QINU`"'טעמים חדשים, באתר ישראל היום, 8 במאי 2012
↑  השתתפה גם בשבוע הקאמבק של העונה השנייה.
↑  השתתפה גם בעונת ספיישל פסח 2024.
↑  אילנה, יוסי מיכל וענבל קיבלו מספר נקודות זהה, ולכן נערך סבב הצבעה נוסף בין כל המשתתפים. אורן, יוסי ומיכל הצביעו לענבל, בעוד שאילנה וענבל הצביעו ליוסי. בעקבות זאת, נקבע כי ענבל היא המנצחת של השבוע.
↑  נורית ועמית קיבלו מספר נקודות זהה, ולכן נערך סבב הצבעה נוסף בין שאר המשתתפים שבחרו כולם להצביע לנורית. בעקבות זאת, נקבע כי נורית היא המנצחת של השבוע.
↑  השתתף גם בשבוע הקאמבק של העונה השנייה.
↑  ענת קיפלה את דף הציון 10 על מנת לתת לאולריך את הציון 0.
↑  השתתפה גם בשבוע הקאמבק של העונה השנייה.
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
Axiom Mission 1

שיגור אקסיום 1 מכן השיגור 39A שבמרכז החלל קנדי
Axiom Mission 1 (בקיצור: Ax-1; בעברית: אקסיום משימה 1) היא טיסת חלל פרטית של החללית דרגון C206 אנדוור אל תחנת החלל הבינלאומית. המשימה שוגרה ב-8 באפריל 2022 על גבי משגר הפאלקון 9 מכן שיגור 39A שבמרכז החלל קנדי ונחתה ב-25 באפריל אל מול חופי פלורידה. הטיסה שוגרה על ידי SpaceX עבור חברת תיירות החלל אקסיום ספייס, והייתה לטיסת החלל הפרטית המלאה הראשונה אל תחנת החלל הבינלאומית.
בצוות הטיסה אסטרונאוט אחד מייקל לופז-אלגריה, אסטרונאוט אמריקאי בעל הכשרה מקצועית מטעם אקסיום ספייס שפיקח על הטיסה, ושלושה נוסעים פרטיים שאינם אסטרונאוטים לארי קונור מארצות הברית, מארק פאת'י מקנדה ואיתן סטיבה מישראל, שהיה לישראלי השני בחלל והראשון בתחנת החלל הבינלאומית. החלק של סטיבה במשימה כונה "משימת רקיע", ובמסגרתו ערך מספר ניסויים מדעיים בשיתוף קרן רמון וסוכנות החלל הישראלית במשרד החדשנות, המדע והטכנולוגיה.
רקע

חברת אקסיום ספייס (Axiom Space) נוסדה בשנת 2016 במטרה לבנות את תחנת החלל המסחרית הראשונה. בינואר 2020, נאס"א הודיעה שלחברת אקסיום תינתן הגישה אל מודול הרמוני של תחנת החלל הבינלאומית, אליה אקסיום מתכננת בעתיד לחבר מודולים (יחידות) משלה. עוד לפני שתחובר היחידה הראשונה של אקסיום אל תחנת החלל הבינלאומית, החברה תכננה לארגן טיסות חלל אל התחנה עבור אנשים פרטיים או סוכנויות ציבוריות. במרץ 2020, הודיעה אקסיום כי ישכרו טיסה אל תחנת החלל הבינלאומית בחללית הדרגון 2 של SpaceX ושמה Axiom Mission 1.
צוות

| תפקיד | אסטרונאוט |
| --- | --- |
מפקד החללית: ארצות הברית מייקל לופז-אלגריה, אקסיום ספייס   טיסת חלל חמישית
טייס: ארצות הברית לארי קונור   טיסת חלל ראשונה
מומחה משימה 1: ישראל איתן סטיבה   טיסת חלל ראשונה
מומחה משימה 2: קנדה מארק פאת'י   טיסת חלל ראשונה
ב-16 בנובמבר 2020, במהלך טקס מיוחד בבית הנשיא, הודיע מנכ"ל קרן רמון, כי סטיבה יהיה הישראלי השני שיטוס לחלל. במקור, לצד האסטרונאוט מייקל לופז-אלגריה בשירות חברת אקסיום ספייס (Axiom Space) שישמש כמפקד הטיסה, והישראלי איתן סטיבה, תוכננו לטוס גם השחקן טום קרוז והבמאי דאג לימן למטרת צילומי סרט בתחנת החלל הבינלאומית. ב-26 בינואר 2021, חברת אקסיום ספייס הודיעה שחברי הצוות בטיסה זו יהיו האסטרונאוט מייקל לופז-אלגריה, לצד שלושה נוסעים פרטיים; לארי קונור, מארק פאת'י ואיתן סטיבה. עבור לופז-אלגריה זו הייתה הטיסה החמישית לחלל לאחר מספר שנים ששירת כאסטרונאוט בנאס"א.